ตั้งกมธ.ร่วม 2 สภา ดัน ม.บูรพา ออกนอกระบบ
ประชาไท - 18 พ.ค.48การประชุมสภาผู้แทนราษฎรในช่วงบ่าย ซึ่งมีนายโภคิน พลกุล ประธานสภาผู้แทนราษฎรเป็นประธาน มีการพิจารณากฎหมาย 2 ฉบับที่รัฐสภาเห็นชอบให้นำมาพิจารณาต่อตามคำร้องของคณะรัฐมนตรีเมื่อวันที่ 21 เม.ย.ที่ผ่านมา ได้แก่ ร่างพระราชบัญญัติ (พ.ร.บ.) มหาวิทยาลัยบูรพา และร่างพ.ร.บ.การขนส่งต่อเนื่องหลายรูปแบบ สำหรับร่างพ.ร.บ.มหาวิทยาลัยบูรพา ซึ่งเป็นกฎหมายที่จะแปรสภาพมหาวิทยาลัยไปอยู่ในกำกับรัฐ และเป็น 1 ในจำนวน 15 แห่งที่คณะรัฐมนตรี (ครม.) ร้องขอต่อรัฐสภาที่จะให้พิจารณาต่อไปนั้น ในวันนี้ที่ประชุมสภาผู้แทนราษฎรมีมติไม่เห็นชอบกับส่วนที่วุฒิสภาแก้ไขเพิ่มเติมในหลายประเด็น อาทิ การกำหนดสภาผู้ปฏิบัติงาน การกำหนดให้นายกสภามหาวิทยาลัย ไม่สามารถดำรงตำแหน่งในมหาวิทยาลัยอื่นได้ ตลอดจนการกำหนดให้การขึ้นค่าเล่าเรียนต้องผ่านความเห็นชอบของครม. และให้มหาวิทยาลัยสนับสนุนทุนการศึกษาให้เพียงพอสำหรับผู้ขาดแคลน ที่ประชุมสภาผู้แทนราษฎรจึงเสนอให้ตั้งคณะกรรมาธิการร่วมกันระหว่างสภาผู้แทนราษฎรและวุฒิสภาเพื่อพิจารณาร่างพ.ร.บ.ดังกล่าวอีกครั้ง โดยในวันนี้มีการตั้งกรรมาธิการของสภาผู้แทนราษฎรเรียบร้อยแล้ว และคาดว่าจะตั้งกรรมาธิการของวุฒิสภาในสัปดาห์หน้า ส่วนร่างพ.ร.บ.การขนส่งต่อเนื่องหลายรูปแบบนั้น ที่ประชุมเห็นชอบกับวุฒิสภาแก้ไขเพิ่มเติม โดยกำหนดหลักเกณฑ์และความรับผิดเกี่ยวกับการประกอบธุรกิจขนส่ง 
ประชาไท - 18 พ.ค.48 การประชุมสภาผู้แทนราษฎรในช่วงบ่าย ซึ่งมีนายโภคิน พลกุล ประธานสภาผู้แทนราษฎรเป็นประธาน มีการพิจารณากฎหมาย 2 ฉบับที่รัฐสภาเห็นชอบให้นำมาพิจารณาต่อตามคำร้องของคณะรัฐมนตรีเมื่อวันที่